Gare Schëffleng

D'Gare vu Schëffleng ass eng Gare vun der Lëtzebuerger Eisebunn. Se läit am Zentrum vu Schëffleng, an der Gemeng mam selwechten Numm.

Se gehéiert zu follgende Linne vum CFL-Zuchreseau:

 Ëlwen - Lëtzebuerg - Esch-Uelzecht - Rodange
 Lëtzebuerg - Esch-Uelzecht - Rodange.

D'Schëfflenger Gare läit tëscht der Gare Näerzeng an där vun Esch-Uelzecht.

D'Gare Schëffleng huet e gratis Park & Rail-Parking mat 61 Parkplazen an zwou spezielle Parkplaz fir Leit mat reduzéierter Mobilitéit. Bei der Gare gëtt et zwou Bikeboxe fir säi Vëlo ënnerdaach ze stellen. An der Ëmgéigend vun der Gare gëtt et e puer Bushalte vum TICE- an/oder RGTR-Reseau.

Am fréiere Garegebai sinn d'Büroe vum Commissariat Porte du Sud vun der Police grand-ducale.

 Geschicht 
D'Schëfflenger Giddergare gouf den 23. Abrëll 1860 vun der Compagnie des chemins de fer de l'Est – der Bedreiwerin vun de Linne vun der Guillaume-Luxembourg – zesumme mat der Streck vu Beetebuerg op Esch-Uelzecht opgemaach.

1871 huet d'Direction générale impériale des chemins de fer d'Alsace-Lorraine d'Exploitatioun vun der Linn iwwerholl an den 10. Abrëll 1875 huet s'eng Passagéierhalt zu Schëffleng opgemaach. Dat provisorescht aalt hëlze Gebai vun der Wecker Gare ass zu Schëffleng opgeriicht ginn, ier et 1935 mat engem zille Gebai ersat gouf. Dat Gebai besteet haut nach, ass awer zënter … e Policebüro.

Um Enn vun den 2010er Jore gouf d'Gare nei amenagéiert an et gouf eng Stroossenënnerféierung um ëstlechen Enn vun der Gare gebaut (Rue de Drusenheim). Am Kader vun deenen Aarbechte goufen och dräi BarriärenPN.91, PN.91a, PN.92 am Zenter vu Schëffleng fir zerguttst ofgeschaaft.

Zich déi an der Gare halen
(Stand: Mäerz 2025)
 Aller 
Aus RichtungHalt virdrunZuchNächst HaltA Richtung Ëlwen ↔ Lëtzebuerg ↔ Esch-Uelzecht ↔ Rodange ËlwenNäerzeng  Esch-UelzechtRodangeMierschNäerzeng  Esch-UelzechtPéiteng Lëtzebuerg ↔ Esch-Uelzecht ↔ Rodange LëtzebuergNäerzeng  Esch-UelzechtRodangeLëtzebuergNäerzeng   Esch-UelzechtPéiteng oder Rodangejust de Weekend an op Feierdeeg

 Retour 
Jeeweils an der entgéintgesater Richtung wéi an der Tabell uewendriwwer.
 Bushalten an der Géigend vun der Gare 
Stadhaus (TICE-Linn 4 an RGTR-Linne 612, 812, 813, 830, 840, 850, 861, 870, 882, L61 an N01),
Huele Wee (TICE-Linn 4 an RGTR-Linnen 812, 813, 830, 840, 850, 861, 870, 882 an N01),
Nelly Stein (RGTR-Linnen 860, 861 an L03).

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Aktuell Departen an der 
 Praktesch Informatiounen iwwer d'Gare vu Schëffleng op der CFL-Websäit 
 D'Gare Schëffleng op der Websäit "rail.lu"
 D'Gare Schëffleng op der Websäit vu Spoorgroep Luxemburg

Scheffleng
Kategorie:CFL-Linn 6
Kategorie:Gemeng Schëffleng